**ZMLUVA O POSKYTOVANÍ SLUŽIEB**

uzatvorená podľa § 269 ods.. 2 zákona č. 513/1991 Zb. – Obchodný zákonník v znení neskorších predpisov.

**I.**

 **Zmluvné strany**

Objednávateľ: **Domov sociálnych služieb Plavecké Podhradie**

 **906 36 Plavecké Podhradie 19**

 **zastúpený riaditeľom: Ing. Jozef Sádovský**

 **IČO: 30 798 281**

 **DIČ: 2022 105 954**

 **Bankové spojenie: Št. pokl. SK14 8180 0000 0070 0047 1787**

 (ďalej len „objednávateľ“)

**a**

vykonávateľ**: Miroslav Sloboda M.S.-TPO**

 **Na Rádku 101/ 3**

 **906 38 Rohožník**

 **IČO: 44360355**

 **DIČ: 1045768779**

 **IČ DPH: SK2022318221**

 **Bankové spojenie: PRIMA bank SK62 5600 0000 0032 6313 3001**

 (ďalej len „vykonávateľ“)

**uzatvárajú na základe vyhodnotenia cenových ponúk podľa OZ túto zmluvu o poskytovaní služieb**

 **Článok II**

 **Predmet zmluvy**

 Vykonávateľ sa zaväzuje pre objednávateľa poskytovať v objekte bližšie špecifikovanom v čl. II tejto Zmluvy služby technika požiarnej ochrany v súlade s platnou právnou úpravou v oblasti ochrany pred požiarmi ( ods. 2 § 9 zákona NR SR č. 314/2001 Z.z. o ochrane pred požiarmi v znení neskorších predpisov a vyhlášky MV SR č. 121/2002 Z.z. o požiarnej prevencii v znení neskorších predpisov), a to konkrétne poskytovanie nasledovných služieb:

 1.určovanie miest so zvýšeným požiarnym nebezpečenstvom a počtu členov požiarnych hliadok .

2. vypracúvanie, vedenie a udržiavanie dokumentácie ochrany pred požiarmi v súlade so

skutočným stavom,

3. príprava, organizácia a vyhodnocovanie cvičných požiarnych poplachov,

4. vykonávanie preventívnych protipožiarnych prehliadok, periodického školenia vedúcich a ostatných zamestnancov, zamestnancov zabezpečujúcich ochranu pred požiarmi v mimopracovnom čase odbornú prípravu členov protipožiarnych hliadok,

5. určovanie požiadaviek požiarnej bezpečnosti pri zmenách stavieb, pri rekonštrukcii

technologických zariadení, pri opravách zariadení, odstávke a pri začatí výroby.

**Článok III.**

**Miesto a čas plnenia predmetu Zmluvy**

Služby technika požiarnej ochrany podľa čl. II. tejto Zmluvy bude vykonávateľ poskytovať objednávateľovi v objektoch **: DSS, 906 36 Plavecké Podhradie č. 19.**

Služby podľa čl. II tejto Zmluvy budú poskytované pravidelné raz za 3 mesiace a podľa potreby na zabezpečenie Ochrany pred požiarom.

**Článok IV.**

**Cena za poskytované služby a zánik nároku na dohodnutú cenu**

1. Za poskytovanie služieb podľa čl. II tejto Zmluvy sa objednávateľ zaväzuje zaplatiť vykonávateľovi  **dohodnutú cenu**  **250,00 EUR**  **štvrťročne.**  Cena je uvedená s DPH a sú v nej zahrnuté aj predpokladané cestovné náklady.
2. Objednávateľ sa zaväzuje zaplatiť vykonávateľovi cenu podľa bodu 1. do 14 kalendárnych dní odo dňa doručenia faktúry vystavenej vykonávateľom. Faktúra sa považuje za zaplatenú dňom pripísania fakturovanej čiastky na účet vykonávateľa uvedený v tejto Zmluve.
3. V prípade výrazného zvýšenia cestovných nákladov vykonávateľa (napr. v dôsledku zvýšenia cien pohonných hmôt, častých výjazdov do objektu objednávateľa v súvislosti so zabezpečením plnenia tejto Zmluvy) sa objednávateľ po odsúhlasení vyúčtovania vystaveného a predloženého mu vykonávateľom, zaväzuje zaplatiť takéto zvýšenie nákladov. Objednávateľ sa zaväzuje zaplatiť sumu preukázaných zvýšených cestovných nákladov do 14 kalendárnych dní od doručenia faktúry vystavenej vykonávateľom. Faktúra sa považuje za zaplatenú dňom pripísania fakturovanej čiastky na účet vykonávateľa uvedený v tejto Zmluve
4. Ak vykonávateľ preukázateľným spôsobom nevykoná služby podľa čl. II tejto Zmluvy, zaniká mu nárok na cenu dohodnutú podľa tohto článku.

**Článok V.**

**Povinnosti vykonávateľa**

1. Vykonávateľ je povinný plniť povinnosti podľa čl. II tejto Zmluvy včas a s odbornou starostlivosťou.
2. Vykonávateľ poskytne služby podľa čl. II tejto Zmluvy osobne, t.j. nemôže poveriť ich zabezpečením tretiu osobu.

**Článok VI.**

**Povinnosti objednávateľa**

1. Objednávateľ je povinný poskytnúť vykonávateľovi potrebnú súčinnosť nevyhnutnú na účely plnenia jeho povinností podľa tejto Zmluvy, najmä prístup ku všetkým objektom, resp. ich častiam ako aj ku všetkým zariadeniam .
2. Objednávateľ je povinný zabezpečiť účasť zamestnancov, resp. ďalších osôb, ktoré podliehajú školeniam a odbornej príprave podľa čl. II bodu 4 tejto Zmluvy.

**Článok VII.**

**Zmluvná pokuta**

 Pri omeškaní so zaplatením dohodnutej ceny podľa čl. IV bodu 1. alebo 3 tejto Zmluvy sa objednávateľ zaväzuje zaplatiť penále vo výške 0,05% z celkovej fakturovanej sumy/ celkovej dlžnej sumy za každý deň omeškania, počnúc dňom nasledujúcim po dni splatnosti faktúry .

**Článok VIII.**

**Podstatné porušenie Zmluvy**

1. Za podstatné porušenie tejto Zmluvy zo strany objednávateľa sa považuje porušenie jeho povinností podľa čl. VI. ods. 1 tejto Zmluvy.
2. Za podstatné porušenie tejto Zmluvy zo strany vykonávateľa sa považuje porušenie povinností podľa čl. V tejto Zmluvy.

**Článok IX.**

**Záverečné ustanovenia**

1.   Zmluva sa uzatvára na dobu od 01.01.2018 najviac na 4 (štyri) roky alebo do vyčerpania limitu stanoveného Zákonom o verejnom obstarávaní a Smernicou VÚC na takýto typ výberu uchádzača , akým bol predávajúci vybraný ( ku dňu podpisu 20 000€).

2.    Dňom účinnosti sa ukončia všetky ostatné zmluvy a dodatky k zmluvám uzavreté zmluvnými stranami.

3.    Zmluva je účinná po podpise a uverejnení v súlade s odsekom 8.

4.    Vzťahy, ktoré nie sú upravené touto zmluvou, sa riadia príslušnými stanoveniami Obchodného zákonníka.

5.    Pri nedodržaní ustanovení tejto zmluvy má každá zmluvná strana právo na jej vypovedanie. Výpovedná lehota v takomto prípade je jednomesačná a plynie od prvého dňa mesiaca nasledujúceho po dni, kedy bola výpoveď s odôvodnením doručená druhej zmluvnej strane.

6.    Táto zmluva je vypracovaná v štyroch vyhotoveniach, z ktorých po dve obdrží každá zmluvná strana.

7.    Zmluvné strany svojím podpisom potvrdzujú, že túto kúpnu zmluvu uzavreli s plným právnym vedomím, že nebola uzavretá v tiesni, ani za nevýhodných podmienok pre zmluvné strany.

8.    Dodávateľ berie na vedomie uzatvorenie tejto zmluvy s DSS Plavecké Podhradie ako orgánom verejnej správy, ktorý v zmysle základných princípov zákona  č. 211/2000 Z.z. o slobodnom prístupe k informáciám v znení neskorších predpisov a prevažujúci verejný záujem nad obchodnými a ekonomickými záujmami osôb na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom DSS a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje), na internetovej stránke DSS, za účelom transparentnosti samosprávy pre občanov a kontroly verejných financií občanmi.

 **Tento súhlas udeľuje bez akýchkoľvek výhrad a bez časového obmedzenia**

V Plaveckom Podhradí, 11. 12. 2017

Objednávateľ Vykonávateľ